|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 6. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 63** | | ОДЕЉЕЊЕ**:** | | ДАТУМ**:** |
| Наставна тема: | Порекло и разноврсност живог света | | | |
| Наставна јединица: | Порекло и разноврсност живог света | | | |
| Тип часа: | систематитација | | | |
| Циљ часа: | * Утврђивање и систематизовање стечених знања из теме Порекло и разноврсност живог света (хемијка и биолошка еволуција и услови живота на Земљи током еволуције, Чарлс Дравин и његова теорија еволуције, фосили, палеонтологија, дрво живота, домени, царство протиста, биљака, животиња и гљива, вируси) * Припрема ученика за проверу знања (тест) | | | |
| Очекивани исходи: | **Ученици ће бити у стању да:**   * објасне и опишу основне садржаје из теме Порекло и разноврсност живог света | | | |
| Облик рада: | Фронтални, индивидуални, рад у пару | | | |
| Наставне методе: | Монолошко-дијалошка, писање | | | |
| Наставна средства: | Уџбеник, прилог | | | |
| Међупредметне компетенције | Решавање проблема, комуникација | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део ( 15 минута ) :**  Наставник саопштава резултате вредновања рада ученика и тимова у целини, као резултате евалуације пројакта Шта нам откривају фосили? – школски природњачки музеј од стране посетиоца.   * Наставник проверава домаћи задатак. * На основу Календара планете Земље који су направили код куће тражи од ученика да наведу догађаје који су од значаја за развој живота на Земљи. Док ученици наводе догађаје, наставник их хрнолошки, у виду ленте, записује на табли.   **Главни део ( 20 минута )**   * Наставник каже ученицима да у пару ураде задатке у делу ***Провери шта си научио/ла***на **страни 176 и 177** у уџбенику. * Ученици раде задатке. Када заврше, наставник фронтално проверава. Даје додатна објашњења.   **Завршни део (10 минута) :**  Наставник саопштава ученицима да ће следећег часа радити тест.   * У циљу реализације пројекта „Боље спречити него лечити“, наставник ће ученике поделити у пет тимова. Сваком тиму даје текст пројекта (прилог) и објашњава пројектне активности које треба да реализују. Каже им да пројекат треба да реализују у наредне 2 недеље и да ће им током рада пружати подршку и усмеравати их. Резултате истраживања ученици ће презентовати на 67.часу. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

**БОЉЕ СПРЕЧИТИ НЕГО ЛЕЧИТИ**

**Тема:** Заразне болести – ширење и заштита

**Област:** Човек и здравље

**Циљ:** Обнављање и проширивање знања о заразним болестима, путевима преношења, лечењу и превенцији

**Исходи.** По завршетку пројекта ученици ће бити у стању да:

* објасне појмове: заразна болест, инфекција, епидемија, пандемија, епидемиологија;
* наведу узрочнике заразних болести и путеве преношења заразних болести;
* наведу основне чињенице о најпознатијим и/или најчешћим заразним болестима (узрочници, симптоми, лечење);
* објасне мере превенције и презентују сазнања о вакцинама и вакцинацији.

**Трајање:** 2 недеље

**Облик рада:** групни рад

**Ресурси:** интернет, библиотека, Дом здравља

**Корелација:** информатика и рачунарство, историја, математика, српски/матерњи језик

**Међупредметне компетенције:** учење, рад са подацима и информацијама, дигитална компетенција, сарадња и комуникација, одговоран однос према здрављу

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Организација рада:**

Ученици се деле у пет тимова:

* **Тим 1** истражује основне појмове о заразним болестима и  **највеће пандемије** у историји човечанства (кугу, шпанску грозницу и маларију).
* **Тим 2** проучава **начине директног и индиректног преношења заразних болести** на конкретним примерима заразних болести.
* **Тим 3** детаљније **проучава шугу, колеру, морбиле и атлетско стопало**: узрочнике, начине преношења, симптоме, лечење и мере превенције.
* **Тим 4** истражује хигијенске мере и **мере** за јачање имунитета у циљу **превенције** заразних болести. На основу сазнања до којих дођу, ученици у овом тиму састављају питања и спроводе анкету међу ученицима школе о примени хигијенских мера и мера за јачање имунитета. Статистички обрађују прикупљене податке, резултате анкете приказују графички, изводе закључке и дају предлоге мера заштите које би се могле спровести у школи и код куће.
* **Тим 5** истражује **значај вакцинације** против заразних болести. Упознаје се са календаром вакцинације у Србији, проучава које вакцине су обавезне, када се примају и на који начин вакцина делује на људски организам, као и шта значи ревакцина. Истражује зашто се неки људи противе вакцинацији.

**Активности ученика:**

* + прикупљају податке из различитих извора (уџбеник, енциклопедије, интернет, стручно особље Дома здравља) и прикупљају потребне информације, илустрације и фотографије;
  + сређују прикупљене податке и припремају PowerPoint презентацију;
  + презентују свој рад одељењу, подстичу дискусију и уз помоћ наставника изводе закључке;
  + учествују у квиз такмичењу *Покажи шта знаш о заразним болестима*;
  + вреднују свој рад, рад осталих чланова групе и рад групе у целини.

**Активности наставника:**

* + пружа подршку ученицима;
  + усмерава их и подстиче креативност и самосталност у раду;
  + увидом у радне верзије пројеката, наставник се упознаје са материјалом који ученици стварају (пре финалне презентације) и користи га да **унапред припреми** **квиз-питања за публику**. На тај начин решава проблем пажљивог слушања презентација, јер су ученици свесни да након презентација следи неформална провера знања.