|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 6. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 67** | | ОДЕЉЕЊЕ**:** | | ДАТУМ**:** |
| Наставна тема: | Порекло и разноврсност живог света | | | |
| Наставна јединица: | Боље спречити него лечити | | | |
| Тип часа: | Пројекат (**веза са припремом бр. 63**) | | | |
| Циљ часа: | * Обнављање и проширивање знања о заразним болестима, путевима преношења, лечењу и превенцији | | | |
| Очекивани исходи: | **Ученици ће бити у стању да:**   * објасне појмове: заразна болест, инфекција, епидемија, пандемија, епидемиологија; * наведу узрочнике заразних болести и путеве преношења заразних болести; * наведу основне чињенице о најпознатијим и/или најчешћим заразним болестима (узрочници, симптоми, лечење); * објасне мере превенције и презентују сазнања о вакцинама и вакцинацији. * разумеју значај сарадње за остваривање заједничких циљева; * разумеју значај одговорности за заједничка постигнућа. | | | |
| Облик рада: | Тимским фронтални | | | |
| Наставне методе: | Монолошко-дијалошка | | | |
| Наставна средства: | рачунар, пројектор, ПП презентација пројекта, прилог | | | |
| Међупредметне компетенције | Комуникација и сарадња, дигиталне компетенције | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| На 63. часу ученици су добили задатак и упутства за реализацију пројекта Боље спречити него лечити (прилог). Током претходне две недеље ученици су уз подршку наставника реализовали пројектне активности.   * Наставник саопштава да ће тимови ученика презентовати резултате својих истраживања. * Ученици приказују своје презентације одељењу и уз помоћ наставника заједнички изводе закључке *.* * Чланови тимова достављају наставнику резултате вредновања свог рад, рада осталих чланова тима и рада тима у целини (могу се користити табеле из Приручника). * Наставник уписује оцене у педагошку евиденцију | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

**БОЉЕ СПРЕЧИТИ НЕГО ЛЕЧИТИ**

**Тема:** Заразне болести – ширење и заштита

**Област:** Човек и здравље

**Циљ:** Обнављање и проширивање знања о заразним болестима, путевима преношења, лечењу и превенцији

**Исходи.** По завршетку пројекта ученици ће бити у стању да:

* објасне појмове: заразна болест, инфекција, епидемија, пандемија, епидемиологија;
* наведу узрочнике заразних болести и путеве преношења заразних болести;
* наведу основне чињенице о најпознатијим и/или најчешћим заразним болестима (узрочници, симптоми, лечење);
* објасне мере превенције и презентују сазнања о вакцинама и вакцинацији.

**Трајање:** 2 недеље

**Облик рада:** групни рад

**Ресурси:** интернет, библиотека, Дом здравља

**Корелација:** информатика и рачунарство, историја, математика, српски/матерњи језик

**Међупредметне компетенције:** учење, рад са подацима и информацијама, дигитална компетенција, сарадња и комуникација, одговоран однос према здрављу

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Организација рада:**

Ученици се деле у пет тимова:

* **Тим 1** истражује основне појмове о заразним болестима и  **највеће пандемије** у историји човечанства (кугу, шпанску грозницу и маларију).
* **Тим 2** проучава **начине директног и индиректног преношења заразних болести** на конкретним примерима заразних болести.
* **Тим 3** детаљније **проучава шугу, колеру, морбиле и атлетско стопало**: узрочнике, начине преношења, симптоме, лечење и мере превенције.
* **Тим 4** истражује хигијенске мере и **мере** за јачање имунитета у циљу **превенције** заразних болести. На основу сазнања до којих дођу, ученици у овом тиму састављају питања и спроводе анкету међу ученицима школе о примени хигијенских мера и мера за јачање имунитета. Статистички обрађују прикупљене податке, резултате анкете приказују графички, изводе закључке и дају предлоге мера заштите које би се могле спровести у школи и код куће.
* **Тим 5** истражује **значај вакцинације** против заразних болести. Упознаје се са календаром вакцинације у Србији, проучава које вакцине су обавезне, када се примају и на који начин вакцина делује на људски организам, као и шта значи ревакцина. Истражује зашто се неки људи противе вакцинацији.

**Активности ученика:**

* + прикупљају податке из различитих извора (уџбеник, енциклопедије, интернет, стручно особље Дома здравља) и прикупљају потребне информације, илустрације и фотографије;
  + сређују прикупљене податке и припремају PowerPoint презентацију;
  + презентују свој рад одељењу, подстичу дискусију и уз помоћ наставника изводе закључке;
  + учествују у квиз такмичењу *Покажи шта знаш о заразним болестима*;
  + вреднују свој рад, рад осталих чланова групе и рад групе у целини.

**Активности наставника:**

* + пружа подршку ученицима;
  + усмерава их и подстиче креативност и самосталност у раду;
  + увидом у радне верзије пројеката, наставник се упознаје са материјалом који ученици стварају (пре финалне презентације) и користи га да **унапред припреми** **квиз-питања за публику**. На тај начин решава проблем пажљивог слушања презентација, јер су ученици свесни да након презентација следи неформална провера знања.