|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 6. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | Јединство грађе и функције као основа живота | | | |
| Наставна јединица: | Увод у наставу: Учили смо у петом разреду; Упознавање са наставним планом и уџбеником | | | |
| Тип часа: | Систематизација | | | |
| Циљ часа: | * Упознавање ученика са планом и програмом рада у шестом разреду * Упознавање са структуром уџбеника * Утврђивање и систематизовање знања стеченог у петом разреду | | | |
| Очекивани исходи: | **Ученици ће бити у стању да:**   * објасне и опишу основне појмове, појаве и процесе који су изучавани у петом разреду, а који су прописани наставним планом и програмом | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, илустративна | | | |
| Наставна средства: | Уџбеник, графофије, припремљен материјал са сликама, табелама, Веновим дијаграмима, лопта | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (13 минута ) :**  Наставник упознаје ученике са градивом биологије за шести разред.  Објашњава ученицима редослед тема и структуру уџбеника. Наглашава да су теме идентичне као у петом разреду, али да се садржаји тема проширују; да уџбеник садржи мноштво интересантних информација и најновијих сазнања из биологије, да ће ученици моћи да реализују велики број задатака, вежби и пројеката, што ће наставу учинити занимљивијом и омогућити им да открију тајне биологије и живог света који нас окружује.  Наставник истиче да је циљ часа утврђивање и систематизовање знања стечених у петом разреду а у циљу припреме за иницијални тест.  Наставник започиње разговор о градиву петог разреда и поставља питање: Шта је биологија?  Након одговора да је биологија наука о живим бићима, а у циљу мотивације ученика одиграти **игру „Азбука живих бића“**.  Ученици стану у круг заједно са наставником. Њихов задатак је да изговарају називе живих бића азбучним редом.  Наставник започиње игру. Изговара живо биће чији назив почиње на слово *а* (нпр. амеба)и добаци лопту једном ученику. Ученик који ухвати лопту изговори живо биће чији назив почиње на слово *б* (нпр. бактерија) и добаци лопту другом ученику. Следећи ученик изговара живо биће чији назив почиње на слово *в* и добаци лопту трећем ученику, и тако редом до слова *ш.*  Уколико се деси да ученик који добије лопту не може да се сети живог бића чији назив почиње датим словом, треба гласно да каже „стоп“ и остали му помажу.  Ученици морају да воде рачуна да не добаце лопту ученику који је већ изговорио назив неког живог бића. Ученик може да добије лопту, други пут тек пошто у првом кругу сви изговоре по једно живо биће.  Напомена: Игра се може завршити када сваки ученик каже једно живо биће, без започињања другог круга.  **Главни део (30 минута) :**  Наставник истиче да би игру могли играти у недоглед, јер на Земљи постоје милиони различитих врста и поставља питање: Шта је заједничко за жива бића која смо именовали током игре?  Очекивани одговор је да су жива бића грађена од ћелија и да обављају животне процесе.  Након тога, у циљу понављања и систематизовања градива петог разреда, наставник поставља питања, а ученици одговарају на постављена питања.  Питања прате унапред припремљени и адекватни материјали: графофолије, слике, табеле и Венови дијаграми које наставник пројектује, а који ученицима омогућавају успешније давање одговора. Наставник одређује обим градива који понавља и систематише, а у складу са исходима чију оставреност жели да провери иницијалним тестом.  Могућа питања наставника:   1. Шта је ћелија? 2. Каји су основни делови ћелије и њихова улога? 3. Која је разлика између бактеријске ћелије и ћелије биљака и животиња? 4. Од колико ћелија су саграђени организми? 5. Који су нивои биолошке организације вишећелијских организама? 6. Који су животни процеси? 7. Који су основни типови исхране живих бића? Објснити. 8. Шта је дисање? 9. Како различити организми дишу? 10. Шта нам исхрана и дисање обезбеђују? 11. Које материје уносимо храном? Која је улога тих материја? 12. Зашто нам је неопходна енергија? 13. Шта је излучивање? 14. На који начин жива бића одстрањују штетне материје? 15. Који су типови размножавања? 16. Који су примери бесполног размножавања? 17. Које су разлике између полног и бесполног размножавања? 18. Који је значај полног размножавања (оплођења)? 19. Шта је наслеђивање, а шта варијабилност? 20. У чему је значај варијабилности? 21. Где живе различита жива бића? 22. Шта им омогућава живот у различитим условима животне средине? 23. Шта је то адаптација? Навести адаптације одабраних представника. 24. Да ли се услови животне средине мењају? 25. На који начи организми региструју промене, тј. утицаје из спољашње средине и како на њих реагују?   **Завршни део (2 минута):**  Наставник саопштава ученицима да ће следећег часа радити иницијални тест. Препоручује им да се код куће подсете садржаја које смо данас понављали, како би иницијални тест што успешније урадили. | | | | |

|  |
| --- |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |