|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 6. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 68** | | ОДЕЉЕЊЕ**:** | | ДАТУМ**:** |
| Наставна тема: | Човек и здравље | | | |
| Наставна јединица: | Повреде и прва помоћ | | | |
| Тип часа: | обрада | | | |
| Циљ часа: | * Упознати ученике са различитим типовима повреде коже (посекотине, огреботине, опекотине, промрзлине, убоди) и другим врстама здравствених проблема (тровање храном, сунчаница, топлотни удар) | | | |
| Очекивани исходи: | **Ученици ће бити у стању да:**   * наведу типове повреда коже * објасне како повреде коже настају, до којих промена на кожи долази и које су мере прве помоћи * објасне како и када настаје тровање храном, који су симптоми тровања, могуће компликације и мере опреза и заштите * објасне како и када настају типлотни удар и сунчаница, који су симптоми, а које мере прве помоћи | | | |
| Облик рада: | Фронтални, групни, индивидуални | | | |
| Наставне методе: | Монолошко-дијалошка, рад на тексту | | | |
| Наставна средства: | Уџбеник, Прилог 1А и 1Б | | | |
| Међупредметне компетенције | Компетенција за учење, рад са подацима и информацијама, комуникација и сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део ( 10 минута ) :**   * Наставник проверава домаћи задатак. * Наставник пише на табли наслов ***ПОВРЕДЕ И ПРВА ПОМОЋ***   Пита ученике да ли су се некада посекли, огребали, опекли, изгорели на сунцу, да ли их је некада убола пчела, да ли су нагазили морског јежа итд. Тражи да му опишу своја искуства: како је дошло до повреде, које су промене на кожи имали  и шта су они или неко други предузели након повреда.  Пита их да ли су се некада отровали храном. Тражи да му опишу и то искуство: како је дошло до тровања, које су симптоме осећали, шта су они или њихови родитељи тада предузели и слично.  Најављује ученицима да ће у овој лекцији научити како треба да реагују у случају различитих типова повреда коже, односно најчешћих врста здравствених проблема са којима могу да се сусретну.  **Главни део ( 25 минута )**   * Наставник дели ученике у осам група и додељује свакој групи број од 1 до 8. Дели им **картице из прилога 1А** тако да: * група 1 проучава посекотине и огреботине; * група 2 проучава опекотине; * група 3 проучава промрзлине; * група 4 проучава убод пчеле, осе и стршљена, и убод комарца; * група 5 проучава убод шугарца, паука и морског јежа; * група 6 проучава тровање храном; * група 7 проучава сунчаницу; * група 8 проучава топлотни удар.   Када ученици заврше са израдом задатака, ради извештавање на следећи начин:   1. Позива ученике да се договоре ко ће да извештава у име своје групе. 2. Поставља им питања у вези са оним што су чули непосредно пошто свака група заврши извештавање. 3. Прати одговоре ученика (прилог 1Б). Уколико су ученици пропустили неку важну информацију, наглашава је и каже им да је допишу. 4. Подстиче ученике да постављају питања и додају информације које се њима чине занимљивим или важним. 5. Поставља додатна питања. На пример: како могу да поцрне, а да не изгоре (*наношењем препарата за сунчање на делове тела који су изложени сунцу*) или како могу да спрече појаву сунчанице (*ношењем шешира или качкета*). Тему тровања храном може да прошири тако што ће их подстаћи да се сете који летећи инсект може да буде преносилац узрочника тровања (*мува*) и како можемо да спречимо да мува дође у контакт са храном коју припремамо или једемо (*прекривањем хране*) итд.  * Пита ученике на ком људском органу долази до повреда као што су посекотине, огреботине, опекотине и промрзлине (*на кожи*).   Каже им да благо повуку кожу очног капка, затим кожу надланице. Пита их да ли је дебљина коже на овим деловима тела иста, као и да ли могу да претпоставе на ком делу људског тела је кожа најтања, а на ком најдебља. Упућује на текст у кутку ***За радознале*** на **страни 190** и каже да у њему пронађу одговоре на ова питања.  Наставник подсећа ученике на загревање планете Земље (глобално загревање) и повећање интензитета сунчевог зрачења. Тражи да му кажу услед чега је интензитет сунчевог зрачења последњих деценија повећан (*услед оштећења озонског омотача*) и тражи да наведу неке од могућих штетних утицаја сунчевог зрачења на кожу. Уколико не знају, наставник сам наводи.  **Завршни део (10 минута) :**   * Наставник на крају часа понавља типове повреда и здравствене проблеме кроз пантомиму. Прозива једног ученика да дође до њега и шапне му који тип повреде, односно здравственог проблема треба да одглуми. Остали погађају, а ученик који погоди о којој повреди или здравственом проблему је реч, излази и глуми следећи.   **Домаћи задатак:**   1. Урадити задатке у делу ***Хоћу да знам, зато сам/а резимирам!* – страна 194** у уџбенику. 2. Урадити вежбу по упутствима која су дата у боксу ***Биокутак: Проучи, па закључи!*** на **страни 190**  * Наставник саопштава да ће на следећем часу презентовати резултате истраживања у оквиру пројекта „Велика открића у биологији“ | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог 1А**

|  |  |
| --- | --- |
| **Група 1                                    Посекотине и огреботине (страна 189)** | |
| Како настају |  |
| Прва помоћ | У случају обилног крварења…  У случају краткотрајног крварења… |
| Важно упозорење |  |
| **Група 2                                     Опекотине (страна 189)** | |
| Како настају |  |
| Промене на кожи |  |
| Прва помоћ |  |
| **Група 3                                    Промрзлине (страна 190)** | |
| Како настају |  |
| Промене на кожи |  |
| Прва помоћ |  |
| Важно упозорење |  |
| **Група 4                                   Убод пчеле, осе и стршљена (страна 190)** | |
| Промене на кожи |  |
| Прва помоћ |  |
| Могуће компликације и шта урадити |  |
| **Убод комарца (страна 191)** | |
| Начин дело-  вања на кожу |  |
| Промене на кожи |  |
| Важно упозорење |  |
| Мере заштите |  |

|  |  |  |
| --- | --- | --- |
| **Група 5                Убод шугарца, паука и морског јежа (стране 191 и 192)** | | |
| **Шугарац** | **Паук** | **Морски јеж** |
| Организми које напада: | Опасност за људе: | Начин на који долази до убода: |
| Начин на који напада: | Када напада: | Последице убода: |
| Симптоми и начин преношења: | Последице убода: | Шта урадити: |
| **Група 6                             Тровање храном (стране 192 и 193)** | | |
| Како настаје |  | |
| Када настаје |  | |
| Симптоми |  | |
| Могуће компликације |  | |
| Мере опреза и заштите |  | |
| **Група 7                  Сунчаница (страна 193, само пасус који се односи на сунчаницу)** | | |
| Како настаје |  | |
| Када  настаје |  | |
| Симптоми |  | |
| Прва помоћ |  | |
| **Група 8                                          Топлотни удар (страна 193)** | | |
| Како настаје |  | |
| Симптоми |  | |
| Прва помоћ |  | |

**Прилог 1Б**

***Могући одговори:***

|  |  |
| --- | --- |
| ***Група 1                                           Посекотине и огреботине*** | |
| *Како настају* | *Услед контакта са неким оштрим предметом.* |
| *Прва помоћ* | *У случају обилног крварења ставити преко ране стерилну газу, притиснути је и обратити се лекару.*  *У случају краткотрајног крварења заштити рану стерилном газом.* |
| *Важно упозорење* | *Рану никако не испирати водом нити алкохолом да не би дошло до инфекције.* |
| ***Група 2                                                   Опекотине*** | |
| *Како настају* | *Када на површину коже делују висока температура, сунчеви зраци или хемијска средства.* |
| *Промене на кожи* | *Код лакших опекотина појављује се црвенило коже, код тежих опекотина појављују се пликови, а код најтежих долази до дубљих оштећења коже и ткива испод ње.* |
| *Прва помоћ* | *Дуготрајно хладити кожу водом код лакших опекотина изазваних сунцем. Теже опекотине прекрити стерилном газом и обратити се лекару. Опекотине изазване хемијским средствима дуго испирати водом и обратити се лекару.* |
| ***Група 3                                                          Промрзлине*** | |
| *Како настају* | *Када је кожа дуго изложена ниским температурама.* |
| *Промене на кожи* | *Код лакших промрзлина појављује се црвенило коже, код тежих промрзлина се појављују пликови.* |
| *Прва помоћ* | *Повређеног увести у топлу просторију и дати му суву одећу и топли напитак. Промрзле делове тела држати у хладној води и постепено додавати млаку воду.* |
| *Важно упозорење* | *Промрзла места не трљати јер се тиме кожа може додатно оштетити, смрзнуте делове прекрити стерилном газом и обратити се лекару.* |
| ***Група 4                                             Убод пчеле, осе и стршљена*** | |
| *Промене на кожи* | *Бол и оток.* |
| *Прва помоћ* | *Ставити хладан облог.* |
| *Могуће компликације и шта урадити* | *Појава алергијских реакција – промене на месту убода или у читавом организму.  Одмах се обратити лекару.* |
| ***Убод комарца*** | |
| *Начин дело-*  *вања на кожу* | *Пре него што почне да сиса крв, женка прободе кожу, у раницу убацује своју пљувачку како би спречила да се раница затвори.* |
| *Промене на кожи* | *Оток, свраб и црвенило.* |
| *Важно упозорење* | *Место убода не чешати јер се може раскрварити и инфицирати.* |
| *Мере заштите* | *Поставити мреже на прозоре. Пре одласка у природу намазати отворене делове коже средством које одбија комарце.* |

|  |  |  |
| --- | --- | --- |
| ***Група 5                                  Убод шугарца, паука и морског јежа*** | | |
| ***Шугарац*** | ***Паук*** | ***Морски јеж*** |
| *Организми које напада: животиње (псе, мачке, кокошке) и човека* | *Опасност по људе: мали број врста је опасан за људе* | *Начин на који долази до убода: приликом уласка у воду* |
| *Начин на који напада: женка копа канале у кожи и ту полаже јаја* | *Када напада: искључиво у самоодбрани* | *Последице убода: осим бола, могу да пренесу бактерије и паразите који на њима живе* |
| *Симптоми и начин преношења: јак свраб, преноси се додиром* | *Последице убода: код малог броја ће последице бити веће него код убода комарца или пчеле* | *Шта урадити: одмах се обратити лекару како не би дошло до инфекције* |
| ***Група 6                                                     Тровање храном*** | | |
| *Како настаје* | *Узимањем хране у којој су се развиле бактерије, гљиве или неки други организми опасни по здравље човека.* | |
| *Када настаје* | *Најчешће настаје  лети због високих температура.* | |
| *Симптоми* | *Повишена температура, болови у стомаку, мучнина, повраћање, пролив.* | |
| *Могуће компликације* | *Дехидрација због губитка велике количине воде.* | |
| *Мере опреза и заштите* | *Обратити пажњу на рок трајање хране приликом куповине. Храну чувати у фрижидеру и у чистим посудама, а намирнице добро опрати под млазом текуће воде пре припремања. Водити рачуна о хигијени руку, простора и прибора којим се намирнице припремају. У случају тровања храном обавезно се обратити лекару* | |
| ***Група 7                                                        Сунчаница*** | | |
| *Како настаје* | *Услед дуготрајног излагања сунцу, нарочито ако је изложен потиљак или читава глава.* | |
| *Када настаје* | *Најчешће настаје лети када је сунчево зрачење јако.* | |
| *Симптоми* | *Црвенило лица, малаксалост, повишена температура тела, главобоља, мучнина и повраћање.* | |
| *Прва помоћ* | *Ставити особу у хладовину или расхлађену просторију и позвати лекара.* | |
| ***Група 8                                                   Топлотни удар*** | | |
| *Како настаје* | *Услед дуготрајног излагања организма високој температури, а најчешће приликом рада у условима високе температуре у затвореној просторији, или услед дуготрајног боравка на сунцу.* | |
| *Симптоми* | *Малаксалост, несвестица, главобоља, црвена и сува кожа и мучнина; висока телесна температура која расте изнад 40 степени Целзијуса; дехидрација.* | |
| *Прва помоћ* | *Најпре позвати лекара. У међувремену, склонити особу са места где је била изложена топлоти и хитно је расхладити помоћу хладних напитака, и прскањем хладном водом. Ставити је под леден туш или у хладну воду. Уколико нема воде у близини, скинути јој одећу и ставити нешто хладно на чело, врат и леђа.* | |