|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 6. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 70** | | ОДЕЉЕЊЕ**:** | | ДАТУМ**:** |
| Наставна тема: | Човек и здравље | | | |
| Наставна јединица: | Алкохолизам –болест зависности | | | |
| Тип часа: | Обрада | | | |
| Циљ часа: | * Стицање основних знања о алкохолизму, штетном утицају алкохола на здравље, лечењу и превенцији алкохолизма | | | |
| Очекивани исходи: | **Ученици ће бити у стању да:**   * дефинишу зависност и наведу болести зависности; * објасне најшечће узроке алкохолизма; * објасне здравствене и социјалне проблеме алкохоличара; * објасне важност укључивање породице и шире друштвене заједнице у процес лечења особа које су зависне од алкохола | | | |
| Облик рада: | Фронтални, индивидуални, рад у пару | | | |
| Наставне методе: | Монолошко-дијалошка, илустративна, рад на тексту | | | |
| Наставна средства: | Уџбеник | | | |
| Међупредметне компетенције | Компетенција за учење, рад са подацима и информацијама, комуникација и сарадња и ако се реализовао пројекат и дигитална компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део ( 10 минута ) :**   * Наставник проверава домаћи задатак * Прозива неколико ученика да саопште резултате вежбе коју су реализовали.   Наставник уводи тему кроз разговор о понашањима човека која могу да наруше складно функционисање његовог тела. Пита ученике шта су болести зависности и како настају. Тражи да наведу неке од болести зависности и да објасне како оне утичу на људски организам.   * Пише на табли наслов ***АЛКОХОЛИЗАМ – БОЛЕСТ ЗАВИСНОСТИ*** и пита их услед чега настаје ова болест зависности.   **Главни део ( 25 минута )**   * Наставник каже ученицима да размисле који су могући узроци алкохолизма. Позива их да поделе своје идеје са осталим ученицима у одељењу.      * Објашњава ученицима фазе развоја алкохолизма и пита их како се могу видети знаци алкохолизма у понашању човека (нпр. *човек се тетура док се креће је губи осећај равнотеже, тешко се оријентише у простору, тешко говори, може бити весео, али и агресиван према својој околини; могу се јавити мучнина и повраћање, вртоглавица и губитак свести*). * Наставник подстиче ученике да препознају социјалне проблеме које алкохолизам најчешће изазива, **помоћу следећих или сличних питања**. Позива их да у одговорима наведу све чега се сете.  1. Да ли људи под дејством алкохола представљају проблем за своју средину? (*Да.*) Зашто представљају проблем? (*Тешко се уклапају у друштво, људи их избегавају јер ремете живот своје заједнице, често су агресивни...*) 2. Како алкохолизам може да утиче на породицу и породичне односе? (*Алкохоличари често не брину о својој породици јер им је алкохол на првом месту. Они који су агресивни врше породично насиље.* )  * Упућује ученике **на слику негативних последица алкохолизма** на поједине органе у људском телу, у уџбенику **на страни 196**. Позива их да прочитају негативне последице алкохолизма на дате органе .   Наглашава ученицима да је код превеликог уноса алкохола могуће и тровање које може да се заврши смрћу, као и то да  и нека оштећења могу бити смртоносна.  Објашњава им које још поремећаје и болести органа може да изазове прекомерно узимање алкохола (нпр. чир на желуцу, упала слузокоже желуца, оштећење слузокоже црева и сл.).   * Може да их наведе да сами повежу неке поремећаје или болести са органима услед чијег оштећења они настају, **помоћу следећих или сличних питања**:  1. Који је орган оштећен уколико особа показује поремећај пажње и губитак памћења? (*Мозак.*) 2. Који су органи оштећени уколико особа доживи инфаркт? (*Срце и крвни судови.*) 3. Који су органи оштећени код особе која осећа трњење и болове у мишићима руку и ногу, као и њихово грчење? (*Нерви.*)  * Наставник каже ученицима шта је најбоља заштита од алкохолизма (*уздржавање од алкохола*) * Завршава лекцију причом о могућности лечења од алкохолизма.   Истиче да је оно могуће и објашњава зашто је у лечењу од алкохолизма неопходна помоћ стручњака у медицинским установама, као и подршка породице.   * На крају наставник указује ученицима на забрињавајуће податке о броју младих који комзумирају алкохол у нашој земљи и пита их зашто млади најчешће почињу да пију алкохол (*неки под притиском вршњака, неки из радозналости, а неки из досаде*). Уколико не знају, наставник им саопштава. Наглашава ученицима да је пут у алкохолизам и болести зависности уопште, најчешће једносмерна улица.   **Завршни део (10 минута) :**   * Наставник укратко резимира градиво.   **Домаћи задатак**: урадити задатке у делу ***Хоћу да знам, зато сам/а резимирам!* – страна 197** у уџбенику.   * Наставник саопштава ученицима да ће следећег часа радити утврђивање и систематизацију градива из теме Човек и здравље и да након тога раде тест. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |